ড্যারেন পাওয়েল
ড্যারেন ব্রেন্ট লাইল পাওয়েল (ইংরেজি: Daren Powell; জন্ম: ১৫ এপ্রিল, ১৯৭৮) জ্যামাইকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ওয়েস্ট ইন্ডিজ দলের পক্ষে ২০০২ থেকে ২০০৯ সময়কালে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন। এছাড়াও দক্ষিণ আফ্রিকান ক্রিকেটে গটেং, প্রথম-শ্রেণীর ইংরেজ কাউন্টি ক্রিকেটে ডার্বিশায়ার, হ্যাম্পশায়ার ও ল্যাঙ্কাশায়ারের পক্ষে খেলেছেন। দলে মূলতঃ ডানহাতি ফাস্ট মিডিয়াম বোলিং করে থাকেন ড্যারেন পাওয়েল।